
ei îi p i pi Introduction. Drinking water includes a multitude of natural elements, with a strong con- 
îi NA ” nection between them, which through the dynamics of their modification in many cases in- 


fluence the health of the population. 

Material and methods. The quality of drinking water from the Prut river ecosystem was 
studied (water from aqueducts fed from the river, water from artesian wells, water from 
adjacent wells), health status of the population from riparian localities (Lipcani, Ungheni 
and Cahul). The correlations between these two indicators and the risk of population di- 
sease caused by water quality were calculated. Hygienic, epidemiological, sanitary-chemi- 
cal, and statistical methods of investigation were used. 

Results. Following the study, the existence of small and medium correlative dependencies 
between the water quality indices from the aqueduct fed from the Prut river and the preva- 
lence of the main groups of nosology of morbidity was highlighted. High direct correlative 
dependencies of health indices on water quality in artesian wells and wells were quantified. 
The values of the risk of genito-urinary, osteoarticular, digestive system, blood di- 
seases/anemia, etc. were determined. 

Conclusions. Finally, there was a causal relationship between the factors investigated and 
the health of the population, highlighting the risk of developing nosological forms. 


Cuvinte cheie: indi- 
catori  sanitaro-chi- 
mici ai apei, morbidi- 
tatea populaţiei, core- 
lație, risc. 


Introducere. Apa potabilă conţine o multitudine de elemente naturale, strâns legate între 
ele, care, prin dinamica modificării lor, deseori, influențează starea de sănătate a popu- 
lației. 

Material şi metode. S-a studiat calitatea apei potabile din ecosistemul râului Prut (apa 
apeductelor alimentate din fluviu, apa apeductelor alimentate din sonde, apa din fântânile 
din adiacenţă), starea de sănătate a populaţiei din localităţile riverane (Lipcani, Ungheni 
și Cahul). S-au calculat corelaţiile între acești doi indicatori și riscul de îmbolnăvire a po- 
pulaţiei, cauzat de calitatea apei. S-au folosit metode de investigare igienice, epidemiolo- 
gice, sanitaro-chimice, statistice. 

Rezultate. Studiului efectuat a evidenţiat existența dependențelor corelative mici și medii 
între indicii calităţii apei din apeductul alimentat din r. Prut și incidența sporită a princi- 
palelor grupe de nosologii ale morbidităţii. S-au cuantificat dependențe corelative directe 
mari ale indicilor de sănătate de calitatea apei din sondele arteziene și din fântâni. S-au 
relevat valorile riscului de apariţie a bolilor aparatului genito-urinar, ale celui osteoarticu- 
lar, ale sistemului digestiv, a maladiilor sângelui (anemii) etc. 

Concluzii. În final, s-a determinat o relaţie cauzală dintre factorii cercetaţi și starea de 
sănătate a populaţiei, cu prezența riscului de dezvoltare a unor forme nosologice. 

INTRODUCERE 


Reprezentând o necesitate vitală pentru organism 
(1, 2, 3), apa poate produce atât efecte directe 
(prin calităţile sale biologice, chimice, fizice) (4, 
5), cât şi indirecte (prin sol, produse alimentare) 
(6) asupra sănătăţii populaţiei. 


Luând în considerare fenomenele de cauză - efect 
dintre calitatea apei potabile și starea de sănătate 
a populaţiei, devine posibilă argumentarea și ela- 
borarea măsurilor de prevențţie, îndeosebi bazate 
pe particularităţile corelative ale indicatorilor și 
pe datele estimării riscului de îmbolnăvire (7). 


MATERIAL ȘI METODE 


Ca obiect de studiu, au servit sursele de aprovizio- 
nare cu apă potabilă din ecosistemul râului Prut 
(apa apeductelor alimentate din fluviu, apa ape- 
ductelor alimentate din sonde, apa din fântânile 
din adiacenţă) și starea de sănătate a populaţiei 
din localităţile riverane (Lipcani, Ungheni şi Ca- 
hul). 


Pentru a aprecia indicii stării de sănătate, s-a 
studiat morbiditatea retrospectivă (2005-2017) 
după adresabilitate a populaţiei din zonele selec- 
tate (formular 12) și din localităţile cercetate. De 
asemenea, s-a examinat fişele medicale persona- 


le. Pentru a determina calitatea apei folosite în 
scop potabil, s-au efectuat investigaţii sanitaro- 
chimice sezoniere de laborator și s-au analizat 
datele retrospective ale rezultatelor cercetărilor 
de laborator din Centrele de sănătate publică te- 
ritoriale, pentru perioada anilor 2005-2017. În 
scopul prelucrării statistice a materialului obţi- 
nut, s-a stabilit, prin tehnici speciale de evaluare 
computerizată, gradul de relaționare între para- 
metrii de sănătate şi caracteristicile apei potabile. 
S-au determinat valorile riscului de apariţie a bo- 
lilor aparatului genito-urinar, ale celui osteoarti- 
cular, ale sistemului digestiv, a maladiilor sânge- 
lui (anemii) etc. 


REZULTATE 


În urma estimării rezultatelor studiului, s-a evi- 
denţiat o relație cauzală dintre factorii cercetaţi și 
starea de sănătate a populaţiei, care consumă apă 
din apeductul alimentat din r. Prut (tab. 1). În 
principiu, valorile acestor relaţii nu sunt mari 
(r=0,2-0,4). Doar indicii mineralizării apei, care se 
manifestă ca factor de protecţie în etiologia bo- 
lilor aparatului circulator, prezintă corelaţii indi- 
recte puternice (r=-0,8), criteriul exactității fiind 
egal cu 3,2. Raportul dintre duritatea apei din ape- 
ductul alimentat din r. Prut cu prevalarea bolilor 
aparatului circulator este mică (r=-0,2, t=0,6). 


Tabelul 1. Gradul de corelare dintre unii indici ai calității apei din apeduct alimentat din r. Prut 
și principalele grupe de nosologii ale morbidităţii prin adresabilitate. 


Forme nosologice Reziduu sec, 


mg/dms 

r mai 
“a.bolialesângelui IRI 
“b.maladiiendocrine | CL 
_c.afecţiuni digestive PE 
“d.boliosteoarticulare 0,2 0,305 
"e. maladii genito-urinare 0,2 0,3 05 


Hidrocarbonaţi, 


Duritate, Mineralizare, 
mmol/dms mg/dm3 g/l 
rm r mt rm 
0,2 0,4 0,5 0,4 0,3 1,3  . 
0,2 0,3 0,6 0,4 0,37 1,1 . 
-0,2 0,4 0,6 0,3 0,4 0,7 -0,8 0,2 3,2 


f. afecţiuni circulatorii i 


Preponderent, duritatea este determinată de 
conținutul sărurilor de Mg, care au manifestat 
corelaţii directe, mici și medii, cu bolile sângelui 
(r=0,42; t=1,1), maladiile sistemului digestiv 
(r=0,3; t=0,76) şi afecțiunile sistemului genito- 
urinar (r=0,24; t=0,61). Cu maladiile sistemului 
circulator prezintă o corelaţie indirectă puternică 
atât sărurile de Mg, cât și cele de Ca (respectiv, r= 
-0,61; t=1,9 şi r=-0,75; t=2,7). 


De asemenea, indicele durității a manifestat unele 


corelaţii mici cu bolile sângelui și cu afecțiunile 
aparatului digestiv (r=0,2), criteriul exactităţii fi- 
ind sub pragul autenticităţii (t=0,5-0,6). Practic 
aceeași legitate se atestă și la interrelaţiile dintre 
bolile aparatului osteoarticular și cele ale siste- 
mului genito-urinar cu concentraţia reziduului fix 
în apa cercetată (respectiv, r=0,2; t=0,5). 


Hidrocarbonaţii au prezentat legături corelative 
directe medii cu bolile sângelui, maladile endo- 
crine, cele ale aparatului digestiv, aparatului os- 


aa 

teoarticular (r=0,4; t în limitele 1,1-1,3) și cu afec- 
țiunile sistemului genito-urinar, bolile aparatului 
circulator (respectiv, r=0,3, t în limitele 0,7-0,8). 


Corelaţii multiple au prezentat indicii calităţii 
apei din sondele arteziene cu morbiditatea popu- 
lației. La fel, ca și în cazul precedent indicele mine- 
ralizării sumare dar și duritatea au manifestat o 
corelație medie indirectă cu bolile aparatului cir- 
culator (r=-0,3-0,5 cu t=0,4-0,8), iar concentraţia 
sărurilor de Mg prezintă o corelaţie indirectă pu- 
ternică egală cu r=-0,7; t=1,4. O corelaţie directă 
puternică s-a înregistrat între sărurile de Mg și Ca 
cu bolile sângelui (corespunzător, r=0,8-0,9; cri- 
teriul exactității variind în limitele de 1,9-2,9). 


Gradul de mineralizare a apei a manifestat rapor- 
turi directe evidente cu bolile sângelui (r=0,9; 
t=2,9) şi cu afecțiunile endocrine (r=0,8; t=1,9), 
iar cu maladille sistemului genito-urinar corelaţia 
este directă mică (r=0,2; t=0,4). O corelaţie di- 
rectă pregnantă cu bolile sângelui o are și concen- 
traţia reziduului fix în apa cercetată ((r= 0,9; 
t=2,9). Un alt indice al mineralizării apei, > Na+K, 
a relevat corelaţii directe puternice, în egală 
măsură, cu bolile sistemelor digestiv, osteoarticu- 
lar și genito-urinar (r=0,7; t=1,4). 


Alte grupuri de elemente chimice ale apei, ce s-au 
manifestat ca factor de risc pentru starea de sănă- 
tate a populaţiei din ecosistemul râuliui Prut sunt: 
hidrocarbonaţii, sulfaţii, clorurile şi azotaţii. În 
special, hidrocarbonațţii au înregistrat legături di- 
recte puternice și medii cu bolile sistemelor di- 
gestiv, osteoarticular, genito-urinar, circulator 
(r=0,6-0,9; t=1,1-2,9). Aceeași legitate, ca și în ca- 
zul hidrocarbonaţilor, cu excepţia bolilor sis- 
temului circulator, dar și prin valori mai mici, s-a 
manifestat în ceea ce vizează concentraţia azo- 
taților în apă. Conţinutul de cloruri și de sulfați în 
apă exprimă dependențe cu bolile sângelui (r=0,5 
-0,9; t=0,8-2,9). Clorurile au prezentat o relaţie 
cauzală şi cu afecțiunile endocrine (r=0,7; t=1,4). 


Populaţia din localităţile riverane ale Prutului fo- 
losește pe larg, în scop potabil, apa din fântâni. 


În urma analizei indicilor calităţii apei din fântâni, 
în special, a mineralizării sumare și a > Na+K, re- 
marcăm corelaţii directe puternice și medii cu 
bolile sistemului genito-urinar (r=0,8; t=2,5), cu 
afecţiunilr sângelui (r=0,5-0,6; t=1,04-1,5), cu 
cele endocrine (r=0,3-0,5; t=0,7-1,2), ale siste- 
mului digestiv (r=0,4-0,5; t=0,8-1,02). Totodată 
mineralizarea apei a prezentat o corelație indi- 
rectă puternică cu bolile sistemului circulator (r= 
-0,7; t=1,9), iar duritatea ei a manifestat corelaţie 
directă puternică cu bolile sistemului osteoarti- 
cular (r=0,7; t=2,1). 


Bolile endocrine, bolile sistemului digestiv și 
bolile sistemului genito-urinar sunt într-o anu- 
mită corelaţie cu concentraţia de hydrocarbonaţi 
din apa cercetată (respectiv, r=0,3, t=0,5; r=0,5, 
t=1,2; r=0,6, t=1,5). Bolile sângelui au prezentat o 
relație cauzată de concentraţia reziduului sec din 
apa din fântâni (r=0,4; t=0,9). În acest sens bolile 
sistemului osteoarticular (r=0,5) şi bolile apara- 
tului circulator (r=0,3), au manifestat legături di- 
recte medii între conținutul sulfaţilor în apă, cri- 
teriul exactităţii fiind sub pragul autenticității 
(t=1,1 și respectiv, t=0,6). Aceeași legitate au 
prezentat bolile infecțioase și bolile aparatului os- 
teoarticular cu concentrația amoniacului dar și a 
azotaţilor din apă (r=0,5, t=1,1; r=0,3, t=0,7). 


O etapă importantă a cercetărilor, ce are ca scop 
evidenţierea direcțiilor de activitate și a măsu- 
rilor de prevenţie, constă în determinarea riscului 
de îmbolnăvire a populaţiei ce utilizează, în scop 
potabil, apă din surse cu diferit grad de necon- 
formitate cu normele igienice în vigoare. 


Iniţial, am analizat riscul de îmbolnăvire a popu- 
lației după adresabilitate (Forma 12), atât sub as- 
pect teritorial, cât și conform sursei din care se 
consumă apă în scop potabil. În acest sens, am a- 
nalizat riscul de îmbolnăvire a populaţiei din 
orașul Lipcani (tab. 2), unde, în scopuri potabile, 
este consumată apă din sonde și fântâni, caracte- 
rizată prin exces de compuși ai mineralizării. 
Lotul de control l-a constituit populaţia ce con- 
sumă apă din apeductele alimentate din râul Prut 
(orașul Cahul). 


Tabelul 2. Riscul de îmbolnăvire a populaţiei din or. Lipcani, care consumă apă neconformă. 


Grupe nosologice RR 
a. boli osteoarticulare 2,1 
b. afeţiuni circulatorii 1,8 
c. maladii ale sângelui 1,3 
d. boli digestive 1,3 


Ra Fae(%) 
0,03 60 
0,12 46,1 
0,003 33,3 
0,03 33,3 
-0,005 -16,6 


e. afecţiuni genito-urinare 0,8 

Astfel, în funcţie de criteriile nominalizate, pe 
primul loc putem plasa bolile aparatului osteoar- 
ticular, care, la persoanele ce consumă apă ne- 
conformă din sondele și fântânile din or. Lipcani, 
se atestă mai frecvent de 2,1 ori (RR) decât la po- 
pulaţia ce folosește apă din apeductele alimentate 
din r. Prut (or. Cahul). De asemenea, riscul atribu- 
ibil este Ra=0,03 (Ra<0, factor de protecţie, Ra=0, 
factor indiferent, Ra>0, factor de risc), ceea ce de- 
notă un factor de risc la grupul de persoane ex- 
puse. S-a constatat că utilizarea apei din fântâni și 
sonde constituie cauza la 60% (Fae) dintre bolile 
aparatului osteoarticular, diag-nosticate la popu- 
laţia expusă factorului de risc estimat. 


Pe locul doi se situează bolile sistemului circu- 
lator, care s-au atestat de 1,8 ori mai frecvent (RR) 
la subiecţii expuși, comparativ cu grupul de con- 
trol (Ra=0,12; Fae=46,1%). 


Apa din sonde și din fântâni se caracterizează 
printr-o duritate mai mare, comparativ cu apa din 
apeductul alimentat din râul Prut și ar trebui să se 
prezinte ca factor de protecţie, însă incertitudinea 
acestei supoziţii se explică atât prin faptul că 
orașul Lipcani se confruntă cu o insuficienţă a 
personalului medical, cât și și prin particula- 
ritățile de comportament şi de alimentaţie a po- 
pulaţiei. 


Locul trei, în funcţie de riscul de îmbolnăvire, a 
revenit bolilor sângelui, care deseori sunt repre- 
zentate de anemii. La persoanele ce consumă, în 
scop potabil, apă din sonde, dar mai ales din 
fântâni, unde deseori nivelul de nitrați depășește 
nivelul CMA, acestea s-au înregistrat cu o frec- 
venţă de 1,3 ori (RR) mai mare decât la grupul de 


control (Ra=0,003; Fae=33,3%). Tot pe locul 3 se 
plasează și grupul maladiilor sistemului digestiv, 
care, la fel, au prezentat o frecvenţă de 1,3 ori 
(RR) mai mare, respectiv, Ra=0,03; Fae= 33,3%. 


Bolile aparatului genito-urinar s-au situat pe locul 
4 şi au manifestat o expunere relativ mai mică de 
1, deci nu prezintă factor de risc, RR=0,8; Ra= 
-0,005; Fae=-16,6%. Presupunem că explicaţia ar 
consta, ca şi în cazul bolilor sistemului circulator, 
în lipsa unei diagnosticări eficiente. 


De asemenea, am analizat riscul de îmbolnăvire a 
locuitorilor din orașul Ungheni (tab. 3), unde ma- 
joritatea populaţiei folosește apa din apeductul 
alimentat din râul Prut, în scopuri potabile, dar 
sunt şi dintre cei care consumă apă din fântâni. În 
lotul de control a fost inclusă și populaţia din 
orașul Cahul, care utilizează apă doar din ape- 
ductul alimentat din râul Prut. 


În localitatea menţionată, pe primul loc, s-au pla- 
sat bolile sângelui, care, la persoanele ce con- 
sumă apă neconformă se atestă mai frecvent de 
2,9 ori (RR), faţă de populaţia din orașul Cahul, cu 
o frecvenţă la cei expuși de Ra=0,01 și respectiv, 
Fae=68,4%. Locul doi le revine maladiilor apara- 
tului digestiv, care se înregistrează cu o frecvență 
mai mare de 1,6 ori la persoanele ce consumă apă 
din apeduct și din fântâni decât la cei care beau 
apă doar din apeduct și reprezintă un risc de 
Ra=0,05, la 45,6% de persoane expuse. 


Bolile aparatelor circulator, osteoarticular, geni- 
to-urinar au prezentat un risc de circa 1,1 ori mai 
mare (RR), comparativ cu grupul de control și, re- 
spectiv, Ra=0,002-0,005 şi Fae=2,05-12,5. 


Tabelul 3. Riscul de îmbolnăvire a populaţiei din orașul Ungheni, care consumă apă neconformă. 


Grupe nosologice 


0,01 68,4 
b. maladii ale aparatului digestiv 


a. boli ale sângelui 


c. afecţiuni ale aparatului circulator 


d. boli ale sistemului osteoarticular 


Ra Fae (%) 
0,05 45,4 
0,003 2,05 
0,002 7,6 
0,005 12,5 


e. maladii ale aparatului genito-urinar 


La următoarea etapă, am determinat riscul de îm- 
bolnăvire a populaţiei după datele din fișele me- 
dicale personale, în funcţie de sursa de apă con- 
sumată în scopuri potabile. Drept lot de controlau 
servit persoanele ce consumă apă din apeduct ali- 
mentat din râul Prut. 


În primul caz am studiat posibilitatea îmbolnă- 
virii populaţiei ce consumă apă din sondele 


arteziene (tab. 4). În acest sens, cel mai mare risc, 
de circa 2,1 ori mai mare (RR) faţă de persoanele 
ce consumă apă din apeduct, îl prezintă bolile 
aparatului genito-urinar, Ra a acestor maladii la 
subiecţii expuși este egală cu 0,17 (Ra), iar 54,8% 
(Fae) din bolile aparatului genito-urinar diagnos- 
ticate la populaţia expusă poate fi explicată prin 
influența factorului de risc estimat. 

S-a stabilit că în această grupă de maladii riscul 
cel mai mare îl prezintă litiaza urinară (RR=1,9; 


Ra=0,04; Fae=50%) și pielonefritele (corespun- 
zător, RR=1,7; Ra=0,042; Fae=44,6%). 


Tabelul 4. Riscul de îmbolnăvire a populaţiei care consumă apă neconformă din sonde. 


Grupe nosologice 
a. boli ale aparatului genito-urinar 
b. maladii ale aparatului osteoarticular 
c. afecţiuni ale aparatului digestiv 
d. boli ale aparatului circulator 


Pe locul doi se plasează bolile sistemului osteoar- 
ticular, care s-au determinat de 1,7 ori mai frec- 
vent (RR) la subiecții expuși, comparativ cu gru- 
pul de control (Ra=0,2; Fae=41,6%). Din această 
grupă de maladii, riscul relativ a fost mai mare 
pentru artropatii (RR=1,7; Ra=0,09; Fae= 45%) și 
pentru osteocondroză (RR=1,3; Ra=0,022; Fae= 
25%). 


Locul trei, în funcţie de riscul de îmbolnăvire, le-a 
revenit bolilor aparatului digestiv, care, la per- 
soanele ce consumă apă în scop potabil din sonde, 
s-a atestat cu o frecvenţă de 1,04 ori mai mare, 
comparativ cu lotul de control (Ra=0,58; Fae= 
54,2%). La acest grup de maladii, cel mai mare 
risc relativ este specific pentru gastrite și pentru 
duodenite (RR=3,7; Ra=0,22; Fae=75,8%), ulcere 
gastrice (RR=2,6; Ra=0,05; Fae=71,4%), pancrea- 
tite (RR=1,7; Ra=0,1; Fae=50%). 


La acest compartiment este necesar de menţio- 
nat că, în cazul bolilor aparatului circulator, apa 
din sonde, având un grad de mineralizare mai ma- 
re, comparativ cu apa din apeduct, s-a manifestat 
ca un factor de protecţie. Astfel, am constatat că 
maladiile aparatului circulator se atestă cu o frec- 
vență de 0,8 mai mică la persoanele ce folosesc 
apa din sonde, comparativ cu cei care consumă 
apa din apeductele alimentate din râul Prut. 


Compoziţia chimică a apei din fântâni se caracte- 
rizează printr-un grad de mineralizare mai mare, 
dar și prin excesul unor indicatori ai poluării or- 


0,89 


Ra Fae (% 
0,17 54,8 
0,2 41,6 
0,58 54,2 
-0,008 -12,9 
ganice. 


În continuare s-a analizat riscul de îmbolnăvire a 
persoanelor ce utilizează în scop potabil apa din 
fântânile cercetate, în comparaţie cu cei care con- 
sumă apa din apeductul alimentat din râul Prut 
(tab. 5). Cel mai mare risc pentru persoanele ce 
consumă apa din fântâni îl constituie bolile sânge- 
lui, în special anemiile, care se întâlnesc de 2,5 ori 
mai frecvent (RR), incidenţa fiind cu 0,13 mai 
mare (Ra). Prin utilizarea apei din fântâni pot fi 
explicate 65% (Fae) dintre bolile sângelui. 


Spre deosebire de persoanele expuse la ne- 
conformitățţile calităţii apei din sonde, la popu- 
laţia ce utilizează apa din fântâni, conform riscu- 
lui estimat, pe locul doi se plasează bolile apa- 
ratului genito-urinar (RR=2,3; Ra=0,19; Fae= 
57,5%). Maladiile din grupul menţionat, care cel 
mai des se atestă la populaţia care consumă apa 
din fântâni sunt identice ca şi la persoanele ce uti- 
lizează apa din sonde. 


Pentru persoanele care consumă apa din fântâni, 
în scopuri potabile, riscul de a contracta o maladie 
din grupul bolilor aparatului osteoarticular este 
de 1,6 ori mai mare (RR), comparativ cu per- 
soanele neexpuse la factorul estimat (Ra=0,19; 
Fae=40,4%). Din acest grup de maladii, riscul cel 
mai mare persistă pentru osteoporoză (RR=1,9; 
RA=0,01; Fae=50%), artropatii (RR=1,; Ra= 
0,07; Fae=38,8%) şi osteocondroză (R=1,5; 
Ra=0,04; Fae=40%). 


Tabelul 5. Riscul de îmbolnăvire a populaţiei care consumă apă neconformă din fântâni. 


Grupe nosologice 
a. boli ale sângelui 
b. maladii ale aparatului genito-urinar 
c. afecţiuni ale aparatului osteoarticular 
d. boli digestive 
e. maladii ale aparatului circulator 


Bolile sistemului digestiv, la persoanele expuse, s- 
au înregistrat de 1,01 ori mai des (RR) și de 0,52 
mai frecvent (Ra), comparativ cu lotul de control. 


RR Ra Fae (% 
2,5 0,13 65 
2,3 0,19 5.7.5 
1,6 0,19 40,4 
1,01 0,52 51,4 
0,55 -0,32 -84,2 


Factorul estimat constituie cauza a 51,4% dintre 
maladiile menţionate. Din acest grup de afecțiunii, 
cel mai frecvent s-au înregistrat ulcere gastrice 

(RR=2,6; Ra=0,05; Fae=71,4%), gastrite și duode- 
nite (RR=2,5; Ra=0,13; Fae=65%), hepatite (RR= 
2,3; Ra=0,07; Fae=58,3%), pancreatite (RR=2,05; 
Ra=0,13; Fae=54,1%). 


Ca şi în cazul apei din sonde, apa din fântânile in- 
vestigate se manifestă ca un factor de protecţi 
pentru bolile aparatului circulator. Astfel, la per- 
soanele care consumă, în scop potabil, apa din 
fântâni, aceste maladii se atestă de 0,55 ori mai 
puțin. 


DISCUȚII 


Conform datelor OMS, în ţările Uniunii Europene, 
apa potabilă cauzează până la 6% dintre maladii, 
iar în Republica Moldova, ea reprezintă un factor 
care determină circa 25-30% dintre bolile soma- 
tice. Facilitarea accesului la surse sigure de apă 
potabilă constituie unul din obiectivele majore ale 
Protocolului privind Apa şi Sănătatea al Con- 
venției din 1992 despre protecţia și utilizarea cur- 
surilor de apă transfrontalieră și a lacurilor inter- 
naționale (8). 


Rezultatele studiului efectuat corelează cu datele 
din literatura de specialitate în domeniul dat. Mai 
multe cercetări au confirmat că aportul scăzut de 
calciu în organism poate duce la rahitism, coagu- 
larea sângelui, fracturi de oase, iar aportul crescut 
duce la maladii cardiovasculare (9). În acest sens, 


CONCLUZII 


cercetătorii din Portugalia, efectuând un studiu, 
au observat o scădere a fracturilor de coapse de 
0,30% (95% CI 0,26 la 0,34), 0,25% (95% CI 0,19 
— 0,30) şi 0,83% (95% CI 0,81-0,86) odată cu 
creşterea concentraţiei de 1 mg/l a calciului, mag- 
neziului și de 1 ug/l de fier și un risc crescut de 
26,55% (95% CI 21,17-32,17), 0,17% (95% CI 
0,14 la 0,20), 1,53% (95% CI 1,27-1,80) şi 2,64% 
(95% CI 2,35-2,94) la creșterea cu 1 mg/l a fluo- 
rului și de 1 ug/l a aluminiului, cromului, seleni- 
ului; deci calciul, magneziul și fierul în apa pota- 
bilă ajută la prevenirea fracturilor de coapsă, în 
timp ce fluorul, aluminiul, cromul și seleniul para 
fi un factor de risc [10]. 


Cercetătorii din lran, Abbas B. et al, (11), în urma 
efectuării unui studiu, nu au găsit nicio corelație 
între urolitiază și concentraţia mare de calciu în 
apa potabilă, iar magneziul a avut o importanţă 
semnificativă în incidenţa bolii (p=0,5). 


Cercetătorii din regiunea Nantes (Franța) au 
studiat dacă există o corelaţie între nivelul turbi- 
dității apei din apeductul alimentat din râul Loire 
și incidența gastroenteritelor la copii și adulți. 
Astfel, s-a constatat că la nivelul turbidităţii în apă 
de (0.042-0.056 NTU) (12) există un risc de 4,2% 
(CI95=(1,5%; 6,9%)) la copii și 2,9% (CI95= 
(0,5%; 5,4%)) la adulţi de a contracta gastroen- 
terite. 


1. S-a estimat existenţa dependenţelor corelative directe, mici şi medii, dintre indicii calităţii apei din 
apeductul alimentat din râul Prut și prevalarea principalelor grupe de nosologii ale morbidităţii. De- 
pendenţe corelative directe mari s-au cuantificat între bolile sângelui și conţinutul de reziduu sec, duri- 
tate, mineralizarea sumară a apei din sondele arteziene (r=0,9), bolile endocrine și mineralizarea 
sumară (r=0,8), afecțiunile sistemulor digestiv, osteoarticular, genito-urinar și >, Na+K (r=0,7). Concen- 
trația hidrocarbonațţilor din apa din sonde a corelat direct cu bolile sistemul or digestiv (r=0,6), osteoar- 
ticular (r=0,70), genito-urinar (r=0,7), dar şi cele ale sistemului circulator (r=0,9). 


2. În cazul populaţiei ce foloseşte apa din sonde, conform valorilor riscului estimat (RR), pe primul loc 
se plasează bolile aparatului genito-urinar (RR=2,1), locul doi le revine maladiilor sistemului osteoar- 
ticular (RR=1,7) şi locul trei - bolilor sistemului digestiv (RR=1,04). Pentru populaţia care consumă apa 
din fântâni riscul cel mai mare este asociat cu maladiile sângelui/anemiile (RR=2,5), urmate de bolile 
aparatelor genito-urinar (RR=2,3), osteoarticular (RR=1,6), digestiv (RR=1,01). 


CONFLICT DE INTERESE Innovative Research in Advanced Engineering. 
Autorul n-a declarat conflict de interese. 2015;3(2):103-108. 

3. Ibeneme SI, Ofulume AB, Okechi RN, Haruna IV, 
REFERINŢE Ukiwe LN, Udensi JU, et al. Assessment of the quality 


1. Tambekar P, Morey P, Batra RJ, Weginwar RG. 
Quality assessment of drinking water: A case study of 
Chandrapur District (M.S.). Journal of Chemical and 
Pharmaceutical Research. 2012;4(5):2564-2570. 

2. Kumar KS, Kumar CS, Prrasad KH, Rajesh B, Prasad 
RS, Venkatesh T. Assessment of ground water quality 
using water quality index. International Journal of 


an 


of water resources of Ahaba and Ovim Areas, 
Isuikwuato  Southeastern Nigeria. International 
Journal of Current Microbiology and Applied Sciences. 
2014;3(1):181-193. 

4. WHO. World Health Organization. Guidelines for 
Drinking-Water Quality. 2011. 


ONE HEALTH & 


4 OH.R 


. Gyamfi ET, Ackah M, Anim AK, Hanson JK, Kpattah L, 
Enti-Brown S$, et al. Chemical analysis of potable wa- 
ter samples from selected suburbs of Accra, Ghana. 
Proceedings of the International Academy of Ecology 
and Environmental Sciences. 2012;2(2):118-127. 

. Ullah S, Wagas Javed M, Basit Rasheed S, Jamal Q, Aziz 
F, Ullah S. Assessment of groundwater quality of 
district Dir Lower Pakistan. International Journal of 
Biosciences. 2014;4(8):248-255. 

. Friptuleac Gr. Igiena mediului. Chișinău; 2012. 

. W]O. UN-water global analysis and assessment ofsani- 
tation and drinking-water (GLAAS). Investing in water 
and sanitation: increasing access, reducing inequa- 
lities. 2014. 

. Fadaei A, Sadeghi M. Evaluation and assessment of 
dinking water quality in Shahrekord, Iran. Resources 
and Environment. 2014, vol. 4(3), pp. 168-172 
Disponibil: http:/ /article.sapub.org/10.5923.j.re. 
20140403.05.html |Accesat 12 septembrie 2020]. 


Date of receipt of the manuscript: 28/04/2020 
Date of acceptance for publication: 15/10/2020 


RISK MANAGEMENT 


VOL. 2, ISSUE 1 
2021 





10.Oliveira C, Teixeira H, Economou T, Bailey T, Pina MF. 


Effects of regional drinking water composition on 
risk of hip fracture. A spatio-temporal analysis of 
nationwide hospital admissions from 2000 to 2010 
in Portugal. 20th World Congress of Epidemiology 17 
- 21 august 2014, Anchorage, Alaska, USA. Disponibil: 
https://wce.confex.com/wce/2014/  webprogram 
/Paper 3565. Html [Accesat 12 septembrie 2020]. 


11.Abbas B, Nasser S, Reza K.A, Hamit P, Hadi Rm. Drin- 


king Water Composition, and Incidence of Urinary 
Calculus. Iranian Journal of Kidney Diseases. 2011, nr. 
5(1), pp. 15-20. Disponibil:  https://pdfs. 
semanticscholar.org/2999/a7a0b 14c1134969c 
51af2157bcc21a03964e.pdf [Accesat 21 septembrie 
2020]. 


12.Bhatnagar A, Sillanpăă M. A review of emerging 


adsorbents for nitrate removal from water. Chemical 
Engineering Journal. 2011; nr. 168(2), pp. 493-504. 
Disponibil: https://doi.org/10.1016/j.cej.2011.01. 
103 [Accesat 21 septembrie 2020]. 


PE 


